Святы Меркурый атрымаў благаславенне ад Найсвяцейшай Уладаркі, выйшаў з храма і ўбачыў баявога каня, што чакаў яго. Ён заспяшаўся да Доўгага Моста, пранік у стомленае падарожжам варожае войска, сатварыў малітву і забіў асілка, а разам з ім і мноства ваяроў. На світанні святы Меркурый прыйшоў да гарадскіх муроў і памаліўся Багародзіцы аб прыняцці мучаніцкага вянца.